ao8 C. PLINII HIST. NAT. LIB. XXXVI. 



sunt nativi. Quidam eos tecolithos vocant, quoniam ve- 



sicae medentur : calculos rumpunt in vino poti. 



Phrygius. 



XXXVI. Phrygius lapis gentis nomen habet. Est au- 

 tem gleba pumicosa. Uritur ante vino perfusus , flatur- 

 que follibus, donec rubescat, ac rursus dulci vino extin- 

 guitur, et hoc ternis vicibus , tingendis vestibus tan- 

 tum utilis. 



Haematites : medicinae ex eo, v. Schistos : medicinae ex eo, vu. 



XXXVII. 20. Schistos et haematites cognationem ha- 

 bent. Haematites invenitur in metallis : ustus minii co- 

 lorem imitatur : uritur, ut phrygius, sed non restin- 

 guitur vino. Adulteratum schisto haematiten discernunt 

 venae rubentes , et friabilis natura. Oculis cruore suffu- 

 sis mire convenit. Sistit profluvium mulierum potus. 

 Bibunt eum et qui sanguinem rejecerunt , cum succo 

 punici mali. Et in vesic vitiis efficax. Bibitur et in 

 vino contra serpentium ictus. Infirmior ad omnia haec 

 eadem est, quem schiston appellant. Sed in iis commo- 

 dior croco similis , peculiarius splendet. Proficit oculo- 

 rum lacrymis in lact muliebri : procidentesque oculos 

 prasclare cohibet. Haec est sententia eorum, qui nuper- 

 rime scripsere. 



